Kubuntu

Kubuntu – oficiali darbalaukio reikmėms orientuotos Ubuntu sistemos atšaka, naudojanti KDE darbalaukio aplinką, vietoj GNOME. Kubuntu naudoja tą pačią bazinę sistemą, kaip ir Ubuntu. Tai leidžia vartotojui migruoti iš Ubuntu į Kubuntu ir atvirkščiai keliais klavišų paspaudimais, neperdiegiant sistemos. Tereikia įdiegti atitinkamai kubuntu-desktop ir ubuntu-desktop paketus. Kiekvienas paketas Kubuntu sistemoje dalinasi tais pačiais programinės įrangos šaltiniais (repozitorijomis), kaip ir paketai Ubuntu sistemoje. Nuo Kubuntu 6.06 Dapper Drake versijos pasirodymo, pradėti platinti nemokami Kubuntu diskai. Užsisakyti originalius Kubuntu kompaktinius diskus galima užpildžius prašymo formą Shipit  svetainėje (Nuo 2011 metų  balanžio mėnesio ši funkcija yra nutraukta).

Paketų sistema 

Šiame Linux platinamajame pakete paketams valdyti, kaip ir kituose, kurie sukurti Debian pagrindu, naudojamas APT (Advanced Packaging Tool) įrankis apt-get. Vartotojui taip pat pateikiamas patogus grafinis apt-get variantas – KPackagekit.

Istorija 
2005 m. balandžio 8 d. pasaulį išvydo pirmoji Kubuntu versija (kodiniu pavadinimu Hoary Hedgehog). Šioje versijoje vartotojams buvo siūloma KDE 3.4 su pačiomis naudingiausiomis programomis.

Antroji versija, 5.10 (kodiniu pavadinimu Breezy Badger), pasirodė 2005 m. spalio 13 d. kartu su KDE 3.4.3, atnaujinta Adept paketų tvarkykle, pertvarkytu sistemos konfigūravimo centru, KDE Bluetooth ir dar keliais naudingais atnaujinimais ir priedais. Nuo 2006 m. kovo 28 d. Kubuntu vartotojams atsirado galimybė atnaujinti KDE versiją iki 3.5.2, naudojantis APT repozitorijomis.

6.06 LTS (kodiniu pavadinimu Dapper Drake), versijoje atsirado galimybė sistemą įdiegti su vedliu, turinčiu grafinę vartotojo sąsają. Sistemą su KDE 3.5.2 grafine aplinka įdiegti tapo dar paprasčiau.

Versijos

Nuorodos 
 Oficiali Kubuntu svetainė
 Lietuvos Ubuntu Linux bendruomenė
 Nemokami Kubuntu diskai 
 Oficiali KDE svetainė

Linux platinamieji paketai